stanford-oval/wikipedia huggingface dataset:
Tomin keittiö
Toinen tuotantokausi

| Jakso | Nimi | Vieraat | Ensiesitys |
| --- | --- | --- | --- |
| 1. | Thaimaata räppäreille | Elastinen, Iso H, Timo Pieni Huijaus | 2. syyskuuta 2012 |
| 2. | Ladies and butchers | Kristiina Komulainen, Vappu Pimiä, Susanna Laine | 9. syyskuuta 2012 |
| 3. | Sport pack | Jarkko Ruutu, Ossi Väänänen, Riku Hahl, Antti-Jussi Niemi, Ilari Filppula | 16. syyskuuta 2012 |
| 4. | - | Riku Rantala, Tuomas  Milonoff | 23. syyskuuta 2012 |
| 5. | - | Pekka, Lauri, Joni ja Erik | 30. syyskuuta 2012 |
| 6. | Grillausta aussityyliin | Kim, Joonas, Johnny | 7. lokakuuta 2012 |
| 7. | - | Sari Björk | 14. lokakuuta 2012 |
| 8. | - | Sikke Sumari, Risto Mikkola, Mika, Lauri | 21. lokakuuta 2012 |
| 9. | UFC Fight Night | Arman Alizad, Niclas, Felix, Kim, Toni | 28. lokakuuta 2012 |
| 10. | Tattoo Stories | Tomi Kuusisto | 4. marraskuuta 2012 |
| 11. | Saaristolaissafkaa | Markus Doepel, Timo Viitanen | 11. marraskuuta 2012 |
| 12. | - | Juha, Merkku, Jari, Jarkko | 18. marraskuuta 2012 |
Aiheesta muualla

Tomin keittiön viralliset sivut (Arkistoitu – Internet Archive)
Tom Sahlberg

Tom Sahlberg (11. tammikuuta 1869 Yläne – 7. elokuuta 1925) oli suomalainen pankkiiri ja pankkiiriliike Tom Sahlbergin perustaja.
Tom Sahlbergin isä oli tilanomistaja W. R. Sahlberg. Hän kävi Helsingissä ruotsalaista kauppaoppilaitosta ja sai sieltä päästötodistuksen 1888. Vuosina 1891–1892 Sahlberg opiskeli kieliä ja kaupallista alaa Saksassa ja Englannissa.
Sahlberg oli Suomen Yhdyspankin Hämeenlinnan konttorin apulaisjohtajana 1895–1903 ja pankin Tammisaaren konttorin johtajana 1903–1905. Hän oli sen jälkeen pankin pääkonttorissa vuoteen 1911 saakka, jolloin hän perusti oman lainanvälitustoimistonsa. Tämä toimisto laajensi pian toimintaansa ja siitä muodostettiin Pankkiiriliike Tom Sahlberg Oy.
Sahlbergin liike menestyi ja erityisesti vuodet 1917–1920 olivat sille tuottoisia. Sahlbergin liike oli tässä vaiheessa suurin meklari Helsingin pörssin yli kuudestakymmenestä arvopaperikauppiaasta. Liike toimi myös luottojen välittäjänä ja teki kiinteistö- ja valuuttakauppaa. Valuuttakaupoista liike sai suurimmat voittonsa. 1920-luvun alussa Tom Sahlbergin pankkiiriliike joutui kuitenkin vaikeuksiin erään suuren lainan kanssa ja liike joutui irtisanomaan kaikki työntekijänsä. Sahlbergin kuoleman jälkeen hänen liikkeessään aiemmin työssä ollut Ane Gyllenberg osti liikkeen jäljelle jääneen omaisuuden Sahlbergin kuolinpesältä ja sai liikkeen uudelleen menestymään. Vuonna 1936 Gyllenberg muutti Pankkiiriliike Tom Sahlberg Oy:n nimeksi sitten Pankkiiriliike Ane Gyllenberg Oy:ksi.
Toni Järvinen

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 27. tammikuuta 1981 (ikä 43)
Syntymäpaikka: Lahti, Suomi
Pelipaikka: oikea laitapuolustaja
Pituus: 180 cm
Junioriseurat
1992–1998: Kuusysi
Seurat
| Vuodet | Seura | O | (M) |
| 1999–2000 | Pallo-Lahti | 21 | (0) |
| 2000–2006 | FC Lahti | 122 | (7) |
| 2001 | → Pallo-Lahti (laina) | 6 | (0) |
| 2007–2010 | TamU | 45 | (4) |
| Yhteensä | Yhteensä | 194 | (11) |
Maajoukkue
| 2001 | Suomi U20 | 2 | (0) |
 Seurajoukkueuran tilastot kattavat vain kansalliset sarjat.
Toni Järvinen (s. 27. tammikuuta 1981 Lahti) on uransa lopettanut suomalainen jalkapalloilija. Hän oli pelipaikaltaan oikea laitapuolustaja. Peliuransa jälkeen Järvinen valmensi Tampereen Ilveksen A-junioreita, mutta on sittemmin muuttanut Turkuun.
Järvinen saavutti Tampere Unitedissa SM-kultaa ja Suomen cupin kaudella 2007. Seuraavana syksynä häneltä katkesi sääri- ja pohjeluu. Järvinen ei toipunut loukkaantumisesta pelikuntoiseksi ja ilmoitti syyskuussa 2010 päättävänsä uransa. Hän pelasi kaikkiaan 167 liigaottelua ja teki 11 liigamaalia. Järvinen liittyi Tampereen Ilveksen A-juniorien valmennusryhmään peliuransa jälkeen yhdessä Jari Pylkkösen ja Toni Hevonkorven kanssa.
Aiheesta muualla

Toni Järvisen esittely Veikkausliigan sivustolla
Argonaute (1798)

| Argonaute |
| --- | --- |


Aluksen vaiheet
Rakentaja:  Arsenal de Lorient
Kölinlasku:  syyskuussa 1794
Laskettu vesille:  22. joulukuuta 1798
Palveluskäyttöön:  syyskuu 1799
Poistui palveluskäytöstä:  luovutettu Espanjalle 1806 Argonauta
Loppuvaihe:  poltettu 1810
Tekniset tiedot
Uppouma:  2 966 t
Pituus:  55,87 m
Leveys:  14,90 m
Syväys:  7,26 m
Miehistöä:  3 upseeria ja 690 miehistönjäsentä
Aseistus
Aseistus:  yhteensä 74 tykkiä: 28 × 36 naulan SML tykkiä 30 × 18 naulan tykkiä 16 × 8 naulan tykkiä 4 × 36 naulan karronadia
Argonaute oli Ranskan laivaston vuonna 1798 vesillelaskettu Téméraire-luokan 74-tykkinen linjalaiva.
Valmistus

Alus tilattiin 10. heinäkuuta 1794 Lorientin telakalta, missä köli laskettiin syyskuussa 1794. Se laskettiin vesille 22. joulukuuta 1798. Pitkä valmistusaika johtui pääasiassa laivanrakentamiseen soveltuvan puutavaran saannin ongelmista. Alus otettiin palvelukseen syyskuussa 1799.
Palvelus

Lokakuussa 1805 alus osallistui Trafalgarin taisteluun, josta se kykeni palaamaan pahoin vaurioituneena Cadiziin. Se ei kuitenkaan kyennyt poistumaan satamasta vaurioituneena brittien jatkettua saartoa. Huonokuntoinen alus vaihdettiin Espanjan laivaston Vencedoriin 18. joulukuuta 1806.
Alus nimettiin Argonautaksi, mutta Espanjan laivasto ei koskaan ottanut alusta palvelukseen. Aluksesta tehtiin vankila. Cadizin piirityksen aikana aluksella olleet 584 vangittua ranskalaista valtasivat aluksen 25.-26. maaliskuuta 1810. Valtaajat katkoivat aluksen köydet toivoen virtauksen vievän aluksen maihin ranskalaisten linjojen takana, mutta se ajautui karille rannikonedustan mutaharjanteella. Useat vangit saivat surmansa alusta takaa-ajaneiden tykkiveneiden tulessa. Karilla ollut hylky poltettiin 29. toukokuuta 1810.
Arpa on heitetty (televisio-ohjelma)

| Arpa on heitetty |
| --- | --- |
 Toiseksi viimeisessä ottelussa Suomen joukkueen muodostivat (vas.) Erkki Holvikivi, Erkki Tuomioja ja Ben Livson. Heistä Holvikivi ja Livson olivat mukana myös voittoisassa finaalijoukkueessa.
Tyyli:  tietokilpailu
Alkuperäiskieli:  suomi, ruotsi, tanska, norja
Verkko:  Yle TV1
Esitetty:  17. lokakuuta 1964 – 5. joulukuuta 1964
Jaksoja:  8
Tuotanto
Tuottaja(t):  Carl Mesterton Harald Tusberg
Vastaava(t) tuottaja(t):  Lasse Boberg
Tuotantoyhtiö(t):  Suomen Televisio, SR, NRK, DR
Aiheesta muualla
IMDb 
Lavastepienoismallin ympärillä (vas.) Lasse Boberg, Carl Mesterton, Poppe Berg ja Monica Weinzierl.
Arpa on heitetty oli neljän Pohjoismaan televisioverkoissa vuonna 1964 esitetty tietokilpailuohjelma. Kahdeksasta jaksosta eli ”ottelusta” koostuvassa kilpailussa ottelivat kolmihenkiset joukkueet Suomesta, Ruotsista, Tanskasta ja Norjasta. Ottelut esitettiin peräkkäisinä lauantai-iltoina loka-joulukuussa 1964. Ne televisioitiin Tukholman Sirkuksesta suorina lähetyksinä Suomeen ja nauhoitettiin lähetettäväksi muissa kilpailijamaissa myöhemmin, lukuun ottamatta finaalia 5. joulukuuta, joka nähtiin kaikissa maissa suorana. Suomi voitti kokonaiskilpailun ylivoimaisesti.
Kilpailun säännöt

Ohjelmasarjan säännöt perustuivat paljolti arpanopan heittoon – siitä nimi Arpa on heitetty – ja osin myös ventti-korttipeliin. Kysymykset olivat Lundin yliopiston eri alojen asiantuntijoiden laatimia. Niiden 24 aihealueesta arvottiin edellisessä lähetyksessä kuusi seuraavaa lähetystä varten, ja kullakin maalla oli sitten viikko aikaa koota näitä aihealueita parhaiten taitava kolmimiehinen joukkue. Kilpailun tuomari valitsi sitten lähetyksessä kunkin kysymyksen aihepiirin kuudesta mahdollisesta heittämällä noppaa. Aihealueen kuultuaan kukin joukkue sai valita keskuudestaan kysymykseen vastaajan ja haluamansa vaikeusasteen, jonka mukaan oikeasta vastauksesta sai 1, 3, 5 tai 7 pistettä. Tavoitteena oli päästä ensimmäisenä joukkueena 21 pisteeseen. Jännitystä lisäsi jokerikysymys, jolla saattoi päästä saman tien 21 pisteeseen tai menettää kaikki siihen asti kertyneet pisteet.
Aihealueet

| 0 | 1 | 2 |
| --- | --- | --- |
|  antiikki  mytologia  Euroopan historia  Amerikan historia  kuuluisat henkilöt  politiikka  uskonto  maantiede  |  matkailu  rikos  show business  ruoka  urheilu  kirjallisuus  teatteri  filmi  |  musiikki  kuvaamataiteet  eläintiede  kasvitiede  meri  merenkulku  ilmailu  avaruus  |
Tekijöitä ja kilpailijoita

Kilpailijat valittiin kunkin maan televisioiden tietokilpailuohjelmissa menestyneiden joukosta, Suomessa Tuplan tai kuitin osallistujista. Kyselijöinä ja omien maidensa joukkueiden johtajina toimivat suomalainen Poppe Berg, ruotsalainen Lasse Holmqvist, norjalainen Gunnar Haarberg ja tanskalainen Svend Pedersen. Suoran lähetyksen puhetta simultaanitulkkasi suomeksi Olli Launis. Tuomarina oli islantilainen Kööpenhaminan yliopiston professori Jon Helgason.
Suomen joukkueen juro yleistietäjä, varastonhoitaja Esko Kivikoski herätti ihastusta kaikissa Pohjoismaissa. Suomalaiskilpailijoista tulivat katsojille tutuiksi myös Käpylän yhteiskoulun historian opettaja Erkki Holvikivi, kirkkohistoriaa harrastava myyntimies Jouko Hytönen, musiikkiekspertti ja tietosanakirjatoimittaja Keijo Virtamo, politiikkaa harrastava abiturientti Erkki Tuomioja ja 12-vuotias avaruustietäjä Ben Livson.
Voittojuhla Hakaniementorilla

Suomi voitti tietovisan loppukilpailussa lauantaina 5. joulukuuta 1964, johon se meni johtoasemassa yhdeksän ”maaottelupöllöä” kerryttäneenä Ruotsin kuutta sekä Tanskan ja Norjan kolmea vastaan. Seuraavan viikon torstaina 10. joulukuuta voittoa juhlittiin Helsingin Hakaniementorille pystytetyn ”viisaitten joulukuusen” ympärillä. Mukana oli suomalaisten lisäksi ohjelmasarjan tekijöitä ja kilpailijoita Ruotsista ja Norjasta, mutta ei Tanskasta. Heitä isännöi Helsingin kaupunginjohtaja Lauri Aho.
Muita maidenvälisiä tv-visailuja

Aiemmin samana vuonna, siis keväällä 1964, oli Ruotsin, Norjan ja Tanskan kesken kilpailtu tv-visassa Trekampen, jonka joukkueet koottiin maiden kunnista ja kaupungeista, loppukilpailussa pääkaupungeista. Ohjelmatyypin saama suosio poiki vuonna 1965 neljän maan perheistä muodostuneiden joukkueiden musiikkiaiheisen visailusarjan Nelisointu, jonka voitti Norja. Sen perinnettä jatkoivat 1980-luvulla Suomen ja Ruotsin välinen musiikkivisa Kruunu vai klaavi (Notknäckarna) ja 1990-luvulla kaikkien Pohjoismaiden välinen Kontrapunkti.
Suomen ja Neuvosto-Viron kesken käytiin 1966–1970 Mainostelevision ideoimaa Naapurivisaa, jossa Suomen joukkueen muodostivat Arpa on heitetty -sarjasta tutut Esko Kivikoski, Keijo Virtamo ja Erkki Holvikivi.
Asdura

| Asdura> Tieteellinen luokittelu |
| --- | --- |
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Kaksisiipiset Diptera
Alalahko::  Sääsket Nematocera
Osalahko::  Tipulomorpha
Heimo::  Talvisääsket Trichoceridae
Alaheimo::  Paracladurinae
Suku::  Asdura  Krzemińska, 2006
Katso myös
   Asdura Wikispeciesissä  
Infobox OKNimi-testi OK: 
Asdura on talvisääskien (Trichoceridae) heimoon kuuluva hyönteissuku. Se sisältää neljä lajia, jotka aiemmin luokiteltiin sukuun Paracladura. Ne elävät vain Uudessa-Seelannissa.
Lajit

Suku sisältää neljä lajia:
Asdura decussata
Asdura howesi
Asdura lyrifera
Asdura obtusicornis
Timo Kelaranta

Timo Sakari Kelaranta (s. 22. toukokuuta 1951 Helsinki) on espoolainen valokuvaaja, joka valmistui Taideteollisesta korkeakoulusta 1975. Hän toimi Taideteollisen korkeakoulun lehtorina 1983–1992, apulaisprofessorina 1992–1994 ja professorina 1999–2001. Vuodet 1994–1999 hän oli taiteilijaprofessori. Kelaranta on saanut valokuvataiteen valtionpalkinnon 1985 ja 1991 sekä valtion viisivuotisen taiteilija-apurahan 2002.
Kelaranta on pitänyt yksityisnäyttelyn Chiassossa, Chicagossa, Lundissa, Madridissa, Nizzassa, Odensessa ja Pariisissa sekä osallistunut yhteisnäyttelyihin Amsterdamissa, Karlsruhessa, New Yorkissa ja Tukholmassa. Lisäksi hän on pitänyt retrospektiiviset näyttelyt Ljubljanassa 1992 ja Suomen valokuvataiteen museossa Helsingissä 2012. Kelarannan teoksia on Suomen valokuvataiteen museon,Kiasman, Espoon kaupungin ja Tukholman Moderna museetin kokoelmissa.
Kelaranta on jäsenenä vuonna 1973 perustetussa SAFTRA-valokuvaosuuskunnassa, jonka muut jäsenet ovat Ben Kaila, Matti Koivumäki, Veli-Heikki Uusitupa ja Risto Vuorimies. Valokuvauksen lisäksi ryhmä on muun muassa suunnitellut suuren määrän suomalaisia äänilevykansia.
Hänen ensimmäinen puolisonsa oli valokuvaaja Eeva Nikkonen (k.), toinen Auli Leskinen.
Kelarannalle myönnettiin Pro Finlandia -mitali 2012 ja  taiteilijaeläke vuonna 2014.
Teokset

Prosesseja. Valokuvia 1980/89, omakustanne 1990
Poikia ja naisia, Musta taide 1992
Bridge for lovers, (näyttelyjulkaisu) Galleria Otso 1996
Subimages, Musta taide 2000
Palanen taivasta, omakustanne 2005
The Quiets, (näyttelyjulkaisu) EMMA 2006
Sojuzin pojat. Novelleja, WSOY 2003
Paratiisi. Romaani, 2009
2222. Esseitä, Bokeh 2022
Aiheesta muualla

Timo Kelaranta Valtion taidemuseon kokoelmissa[vanhentunut linkki]
Esittely EMMAN sivuilla (Arkistoitu – Internet Archive)
Tony Easley

| Tony Easley> Henkilötiedot |
| --- | --- |
Koko nimi:  Tony Bernard Easley jr.
Syntynyt: 15. heinäkuuta 1987 (ikä 37)
Kansalaisuus:   Yhdysvallat
Koripalloilija
Lempinimi:  Slim
Pelipaikka:  Sentteri
Pituus:  206 cm
Paino:  102 kg
Pelaajaura
Yliopistojoukkueet
2006–2010:  Murray State
Seurajoukkueet
2010–2011 2011 2011–2013 2013–2014 2014 2014 2015 2015 2016 2016–:  Polonia Varsova Fulgor Libertas Forlì Dinamo Basket Sassari Reyer Venezia Mestre Juvecaserta Basket Ironi Nes Ziona BC Pistoia Basket 2000 Denizli Basket Joensuun Kataja Eurobasket Roma
Tony Bernard Easley jr. (s. 15. heinäkuuta 1987) on yhdysvaltalainen koripalloilija, pelipaikaltaan sentteri.
Easley pelasi vuodet 2006–2010 Murray State Universityn joukkueessa. Ammattilaisurallaan hän on pelannut muun muassa Italian, Israelin ja Puolan pääsarjoissa. Vuonna 2011 hänet valittiin Puolan pääsarjan tähdistöotteluun. Kansallisten sarjojen ohella Easley on pelannut muun muassa Eurocupia.
Helmikuussa 2016 Easley siirtyi lyhyelle koeajalle Suomen pääsarjaa johtaneeseen Joensuun Katajaan. Ensimmäisessä ottelussaan Katajassa Easley sivusi seuran pääsarjaennätystä torjuttuaan vastustajan heiton kuudesti. Alkukauden jalkavammastaan toipuneen Easleyn sopimusta jatkettiin loppukaudeksi.
Kesällä 2016 Easley siirtyi Italian A2:een nousseeseen Eurobasket Romaan.
Toto (yritys)

Toto
Toto on japanilainen yritys, joka valmistaa kylpyhuonekalusteita kuten WC-istuimia. Se on alallaan Japanin suurin ja maailman neljänneksi suurin. Yhtiö on perustettu vuonna 1917. Sen kotipaikka on Kitakyūshū, mutta sillä on tehtaita eri puolilla maailmaa: Kiinassa, Taiwanissa, Thaimaassa, Indonesiassa, Yhdysvalloissa ja Englannissa.
Aiheesta muualla

Wikimedia Commonsissa on kuvia tai muita tiedostoja aiheesta .
Kotisivu (Arkistoitu – Internet Archive) (englanniksi)
Tuliasema

Tuliasema on sotilaallinen termi paikalle, jossa sotilaat taistelulaitteidensa kanssa asettavat itsensä asemaan, selvennä josta he pystyvät ampumaan vihollista tai vihamielistä kohdetta turvallisesti.
Tuliasemat voidaan jakaa kahteen ryhmään:
Pysyvät tuliasemat, kuten juoksuhaudat ja bunkkerit
Tilapäiset tuliasemat esimerkiksi puun tai kiven takana tai makuulla maassa
Tohtori Mustajärvi

| Tohtori Mustajärvi Popeda |
| --- | --- | --- |

Singlen tiedot
 Äänitetty : 2001
 Julkaistu: 9. heinäkuuta 2001
 Tyylilaji: suomirock
 Kesto: 02.46
 Levy-yhtiö: Poko Rekords
Popedan muut singlet
| Beibin kanssa Irlantiin 2001 | Tohtori Mustajärvi 2001 | Hilipatipippaa 2001 |
Tohtori Mustajärvi on suomalaisen Popeda-yhtyeen kappale ja single, joka julkaistiin 9. heinäkuuta 2001. Se oli mukana jo huhtikuussa ilmestyneellä albumilla Just!.
Kappaleen on säveltänyt kitaristi Costello Hautamäki ja sanoittanut laulaja Pate Mustajärvi. Siitä onkin tullut yhtyeen suosituimpia kappaleita, etenkin keikoilla. Se on "Kun mies unelmoi" -kappaleen ohella ainoa Just! -albumilta keikkaohjelmistoon otettu kappale.
Kappaleet

Tohtori Mustajärvi – 2.46 (säv. ja sov. Costello Hautamäki, san. Pate Mustajärvi)
Kokoonpano

Pate Mustajärvi – laulu
Costello Hautamäki – kitara, taustalaulu
Jani Kemppinen – koskettimet
Jyrki Melartin – basso
Arto Rautajoki – rummut
Arkadi

Arkadi Havannassa.
Arkadi on pylväiden tai pilareiden kannattama holvikaarten sarja, tai myös käytävä, jonka seinämänä on tällainen pylväikkö. Pylväiden välissä on usein sisäänkäyntejä pieniin liikkeisiin; laajempi arkadi on ostoskeskuksen edeltäjä.  Ostoskeskukseksi kasvanutta arkadia sanotaan usein pasaasiksi tai galleriaksi.
Arkadeja rakennetaan varsinkin  maissa, joissa ulkona kävely on tukalaa: tropiikissa suojaksi auringolta, Pohjoismaissa suojaksi pakkasilta ja lumentulolta.
Aiheesta muualla

Kuvia tai muita tiedostoja aiheesta Arkadi Wikimedia Commonsissa
Ataullah Guerra

| 0 | 1 | 2 |
| --- | --- | --- |

Henkilötiedot
Syntymäaika: 14. marraskuuta 1987 (ikä 36)
Syntymäpaikka:  Laventille, Trinidad ja Tobago
Pelipaikka: Keskikenttäpelaaja
Pituus: 190 cm
Lempinimi: Gera
Seura
Seura:  RoPS
Pelinumero: 25
Seurat
| Vuodet | Seura | O (M) |
| 2007-2011 2011-2013 2013- |  San Juan Jabloteh FC  Caledonia AIA  RoPS |  ? (?) ? (?) 18 (1) |
Maajoukkue
| 2008- |  Trinidad ja Tobago | 22 (1) |
 Seurajoukkueuran tilastot kattavat vain kansalliset sarjat, päivitetty 5. lokakuuta 2013.  Maajoukkueuran tilastot päivitetty 11. kesäkuuta 2013.
Ataullah Guerra (s. 14. marraskuuta 1987) on trinidadtobagolainen jalkapalloilija. Hänen pelipaikkansa on keskikentällä hyökkäävässä roolissa, ja hänen vahvuuksiaan ovat pallollinen pelaaminen ja pelinrakentaminen. Guerra edustaa Rovaniemen Palloseuraa.
Guerra solmi testijakson jälkeen RoPS:n kanssa vuoden mittaisen sopimuksen maaliskuussa 2013. Aiemmin hän on edustanut Caledonia AIA:ta. Trinidad ja Tobagon maajoukkueessa Guerra on pelannut yhdeksän ottelua, joissa hän on tehnyt yhden maalin. Lisäksi hän on pelannut kuusi alle 20-vuotiaiden maaottelua.
Asdrúbal Fontes Bayardo

| Azdrúbal Fontes Bayardo> Henkilötiedot |
| --- | --- |
Kansalaisuus:   Uruguay
Formula 1 -ura
Aktiivivuodet:  1959
Talli(t):  Maserati
Kilpailuja:  1 (0 lähtöä)
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Ranskan Grand Prix 1959
Viimeinen kilpailu:  Ranskan Grand Prix 1959
Azdrúbal Esteban Fontes Bayardo (26. joulukuuta 1922 Pan de Azúcar Maldonado – 9. heinäkuuta 2006 Montevideo) oli uruguaylainen F1-kuljettaja.
Ura > Etelä-Amerikan formulasarjat

Ennen F1-uraansa Bayardo kilpaili Argentiinan Formula Libre -sarjassa, ja onnistui voittamaan Montevideon El Pinarin radalla järjestetyn kilpailun vuonna 1956 ja Interlagosissa 1957.
Ura > Formula 1

Bayardo osallistui yhteen F1-osakilpailuun kaudella 1959, Ranskan GP:hen. Hän kuitenkin karsiutui eikä päässyt starttaamaan kilpailuun.
| Vuosi | Talli | Valmistaja | Moottori | 1 | 2 | 3 | 4 | 5 | 6 | 7 | 8 | 9 | Sija | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 1959 | Scuderia Centro Sud | Maserati  250F | Maserati  S6 | MON | 500 | NED | FRA DNQ | GBR | GER | POR | ITA | USA | - | 0 |
Atte Matilainen

Hede Foton kuvaajat Pertti Jenytin ja Atte Matilainen.
Atte Matilainen (myös nimellä Karlsson, 6. marraskuuta 1924 Helsinki - 9. kesäkuuta 2018 Espoo) oli suomalainen valokuvaaja.
Matilainen oppi valokuvaajaksi Osvald Hedenströmin Hede Fotossa ja perusti vuonna 1951 oma yrityksen Foto-Atte Matilainen, joka tunnettiin myös nimellä Valokuvaamo Atte Matilainen. Matilaisen asiakkaita olivat muun muassa Suomen Matkailijayhdistys, Aero/Finnair, Orion ja Veho. Matilainen kuvasi myös Asuntosäätiön työtä vuosien ajan. Hän työskenteli myös Olympia-Kuva Oy:ssä. Matilainen sai Suomen Leijonan ritarimerkin vuonna 1969 ja taiteilijaeläkkeen vuodesta 1987.
Tony G

Antanas Guoga (s. 17. joulukuuta 1973, Kaunas, Liettuan SNT) on liettualainen yrittäjä ja poliitikko, joka toimi europarlamentaarikkona vuosina 2014-2019. Hän edusti europarlamentissa ALDEa vuoteen 2016 asti ja sen jälkeen Euroopan kansanpuoluetta. Vuoden 2014 europarlamenttivaaleissa Guogan äänisaalis oli 97 420 ääntä, joka oli toiseksi suurin äänimäärä Liettuassa. Vuodesta 2020 lähtien hän on ollut sosiaaliliberaalin Työväenpuolueen kansanedustaja Liettuan parlamentissa Seimasissa.
Vuosina 2013-2016 Guoga kuului Liettuan tasavallan liberaalien liikkeeseen, jonka vt. puheenjohtajana hän toimi hetken aikaa Eligijus Masiuliksen jouduttua eroamaan korruption takia toukokuussa 2016, kunnes Guogaa painostettiin puolueessa eroamaan itsekin. Guoga oli itsenäinen edustaja ja yritti tulla uudelleen valituksi Liettuan keskustapuolueen edustajana vuoden 2019 europarlamenttivaaleissa, kuitenkaan onnistumatta siinä. Vuonna 2020 Guoga liittyi Työväenpuolueeseen.
Ennen politiikkaan lähtemistään Antanas Guoga tunnettiin pokerilempinimellään Tony G. (Antanaksen englanninkielinen vastine on Anthony eli Tony). Guogan omaisuus oli 18 miljoonaa vuonna 2020.
| Antanas Guoga |
| --- | --- |

Henkilötiedot
Kansalaisuus:   Australia
Pokerinpelaaja
WSOP-voitot:  0
WSOP-rahasijat:  15
WPT-voitot:  0
EPT-voitot:  0
Turnausansiot (USD):  5 533 302
Päivitetty:  17. maaliskuuta 2018
Aiheesta muualla
www.tonygpoker.com ja www.antanasguoga.lt
Tony G muutti Australian Melbourneen 11-vuotiaana ja aloitti pokerinpeluun 18-vuotiaana. Tony G tunnetaan pelipöydissä ulospäinsuuntautuneesta persoonastaan ja aggressiivisesta pelityylistään.
2003–2004 Tony G menestyi useissa kasinoturnauksissa Itävallassa ja Venäjällä. Helmikuussa 2003 World Poker Tourin Euro Finals of Pokerissa Pariisissa hän oli kuudes, ansaiten 16 000 euroa. WPT:n seuraavassa Pariisin osakilpailussa heinäkuussa 2004 Tony G oli toinen Surinder Sunarin jälkeen. Hän sai kakkostilastaan 339 930 euroa. Heti tämän jälkeen WPT:n 2004 Mirage Poker Showdown -turnauksessa Tony G oli seitsemäs. Helmikuussa 2006 hän voitti WPT:n "pokerin pahojen poikien" kutsuturnauksen WPT Bad Boys of Poker II:n.
World Series of Pokerissa Tony G:n paras sijoitus on vuoden 2007 5 000 dollarin Pot Limit Omaha -turnauksen kolmostila. Vuonna 2006 hän oli 1 000 dollarin No Limit Hold'em -turnauksessa yhdeksäs.
Elokuussa 2005 Tony G voitti Euroopan pokerimestaruuden (The European Poker Championships) Lontoossa ja marraskuussa 2006 Betfairin Asian Poker Tourin pääturnauksen Singaporessa. Lontoon voitostaan hän ansaitsi 260 000 puntaa ja Singaporessa 451 700 dollaria.
Tony G edusti aiemmin omaa nettipokerihuonettaan TonyGPokeria, kunnes T6 Poker alkoi sponsoroida häntä. Hän oli mukana Poker After Darkin ensimmäisellä tuotantokaudella vuonna 2007. Syyskuussa 2007 Tony G:n pokeriuran turnausansiot ylittivät 2,3 miljoonaa dollaria.
Aiheesta muualla

Wikimedia Commonsissa on kuvia tai muita tiedostoja aiheesta .
Tony G Euroopan parlamentin jäsenet. Euroopan parlamentti.
Tony G The Hendon Mob Poker Databasessa (englanniksi)
TonyGPoker-nettipokerihuoneen sivut
Tony G:n blogi
Tuliharjakolibri

| Tuliharjakolibri |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Kiitäjälinnut Apodiformes
Heimo::  Kolibrit Trochilidae
Suku::  Solmiokolibrit Lophornis
Laji::  stictolophus
Kaksiosainen nimi
 Lophornis stictolophus  Salvin & Elliot, 1873 
Katso myös
   Tuliharjakolibri Wikispeciesissä   Tuliharjakolibri Commonsissa 
Infobox OKNimi-testi OKIUCN-testi OK: 
Tuliharjakolibri (Lophornis stictolophus) on neotrooppisen alueen kiitäjälintu. Sen esiintymisalue ulottuu Venezuelan länsiosista läpi itäisen Kolumbian ja Ecuadorin Perun pohjoisosaan. Osbert Salvin ja Daniel Giraud Elliot kuvailivat lajin holotyypin vuonna 1873.